cyanic-selkie/wikianc huggingface dataset:
Τζαμί Κολσαρίφ
Το Τζαμί Κολσαρίφ (προφέρεται kɔlʃæˈriːf, επίσης γράφεται ως Κολ Σαρίφ, Κολ Σερίφ και Κολ Σάριφ μέσω του ταταρικού Qol Şärif mäçete, Qolşärif mäçete, και Kul Sharif μέσω του Ρωσικού мечеть Кул-Шариф, mechet Kul-Sharif) βρίσκεται στο Κρεμλίνο του Καζάν, και κατά τη διάρκεια της κατασκευής του ήταν φημισμένο ως ένα από τα μεγαλύτερα τζαμιά στη Ρωσία, και στην Ευρώπη έξω από την Κωνσταντινούπολη.
Ιστορία
Αρχικά, το τζαμί χτίστηκε στο Κρεμλίνο του Καζάν, τον 16ο αιώνα. Πήρε το όνομά της από τον Κολσαρίφ, που υπηρετούσαν εκεί. Ο Κολσαρίφ πέθανε με τους πολυάριθμους μαθητές, ενώ υπερασπιζόταν το Καζάν από τις ρωσικές δυνάμεις το 1552. Πιστεύεται ότι το κτίριο περιείχε μιναρέδες, τόσο με τη μορφή τρούλων όσο και σκηνών. Το σχέδιο ήταν παραδοσιακό για τη Βουλγαρία του Βόλγα, αν και στοιχεία της πρώιμης Αναγέννησης και Οθωμανικής αρχιτεκτονικής θα μπορούσαν να έχουν χρησιμοποιηθεί. Το 1552, κατά την άλωση της πόλης, το τζαμί καταστράφηκε από τον Ιβάν τον Τρομερό. μικρογραφία Τάταροι μελετητές έχουν εικασίες ως προς το κατά πόσον ορισμένα στοιχεία του τζαμιού υπάρχουν στο Καθεδρικό Ναό Αγίου Βασιλείου στη Μόσχα (το οποίο έχει 8 μιναρέδες, κεντρικό τρούλο, το οποίο δεν είναι τυπικό για τη ρωσική αρχιτεκτονική). Από το 1996, το τζαμί έχει ανακατασκευαστεί στο Κρεμλίνο του Καζάν, αν και εμφανισιακά είναι αποφασιστικά μοντέρνο. Τα εγκαίνιά του στις 24 Ιουλίου, 2005, σηματοδότησαν την έναρξη των εορταστικών εκδηλώσεων αφιερωμένες στη Χιλιετία του Καζάν. Μπορεί να φιλοξενήσει έως 6.000 πιστούς.
Πολλές χώρες συνέβαλαν στο ταμείο που δημιουργήθηκε για την επαναδημιουργία του τζαμιού, όπως η Σαουδική Αραβία και τα Ηνωμένα Αραβικά Εμιράτα.
Σήμερα το τζαμί λειτουργεί κυρίως ως μουσείο του Ισλάμ. Την ίδια στιγμή, κατά τη διάρκεια των μεγάλων Μουσουλμανικών γιορτών, χιλιάδες άνθρωποι συγκεντρώνονται για να προσευχηθούν.
Το συγκρότημα του Κολσαρίφ είχε προβλεφθεί να είναι ένας σημαντικός ακρογωνιαίος λίθος του αρχιτεκτονικού τοπίου του Καζάν. Εκτός από το κύριο τζαμί, το κτίριο περιλαμβάνει μια βιβλιοθήκη, εκδοτικό οίκο και το γραφείο του Ιμάμη.
Εξωτερικοί σύνδεσμοι
Κατηγορία:Τζαμιά στη Ρωσία
Θοργκέιρ Γιόνσον
Ο Θοργκέιρ Γιόνσον (ισλανδικά: Þorgeir Jónsson) ήταν Ισλανδός αθλητής του στίβου ο οποίος ειδικευόταν στις ρίψεις, στο άλμα εις ύψος και στο πένταθλο.
Στο Πρωτάθλημα του 1928 στο Ρέικιαβικ, κατέκτησε το χρυσό μετάλλιο στη σφαιροβολία (10.45 μ.) και στη δισκοβολία με τα δύο χέρια (63.73 μ.). Με την επίδοσή του στη σφαιροβολία βελτίωσε το ρεκόρ πρωταθλήματος. Το 1930 κέρδισε το χρυσό μετάλλιο στη δισκοβολία με επίδοση 35.18 μ..
Εξωτερικοί σύνδεσμοι
Γιόνσον Θοργκέιρ
Πετρωτά Ροδόπης
Τα Πετρωτά είναι μικρό ημιορεινό χωριό της Θράκης στην Περιφερειακή Ενότητα Ροδόπης.
Γεωγραφία - Ιστορία
Τα Πετρωτά βρίσκονται στα όρια με την Περιφερειακή Ενότητα Έβρου και στους νοτιοανατολικούς πρόποδες του όρους Ίσμαρος σε υψόμετρο 200 μέτρα. Το χωριό απέχει 21 χλμ. Ν.-ΝΔ. από τις Σάπες (έδρα του δήμου), 36 χλμ. ΝΑ. από την Κομοτηνή και 33 χλμ. Δ.-ΒΔ. από την Αλεξανδρούπολη (μέσω Δίκελλα).
Στην γύρω περιοχή των Πετρωτών υπάρχουν πάρα πολλά ίχνη και ευρήματα αρχαίας κατοίκησης.
Σημαντικό φυσικό αξιοθέατο της περιοχής είναι το παράκτιο "δάσος της Μαύρης Πεύκης" που εκτείνεται νοτιοανατολικά και νότια (μέχρι Δίκελλα και παραλία Πετρωτών) και αποτελείται από αειθαλή δέντρα ύψους 20-55 μέτρα κατά την ωριμότητα. Η μαύρη πεύκη αναπτύσσεται περίπου 30 με 70 εκατοστά κάθε χρόνο (μέτρια ταχύτητα) και μπορεί να ζήσει αρκετά χρόνια (ορισμένα έχουν ηλικία μεγαλύτερη των 500 ετών).
Διοικητικά
Τα Πετρωτά αναφέρονται επίσημα ως οικισμός μετά την απελευθέρωση το 1924 στο ΦΕΚ 194Α - 14/08/1924 όταν προσαρτήθηκαν στην τότε κοινότητα Μαρωνείας. Σύμφωνα με το Πρόγραμμα «Καλλικράτης» μαζί με την Κρωβύλη και την Παλαιά Κρωβύλη αποτελούν την τοπική κοινότητα Κρωβύλης που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2011 έχουν ως πληθυσμό 10 κατοίκους.
Παραπομπές
Κατηγορία:Χωριά του νομού Ροδόπης Κατηγορία:Δήμος Μαρωνείας - Σαπών
Ετεροχρωμία ίριδας
thumb|200px|Μερική ετεροχρωμία- μπλε μάτι με ένα καφέ τμήμα
Η ετεροχρωμία της ίριδας (heterochromia), γνωστή επίσης ως heterochromia iridis, ορίζεται ως η περίπτωση που εμφανίζονται 2 (ή περισσότερα) διαφορετικά χρώματα στις ίριδες ματιών ενός ανθρώπου ή ζώου.
Η κατάσταση κατά την οποία το χρώμα της ίριδας του ενός ματιού είναι διαφορετικό από το χρώμα της ίριδας του άλλου λέγεται ολική ετεροχρωμία (complete heterochromia).
Υπάρχει επίσης και το φαινόμενο κατά το οποίο η ίρις του ενός ματιού έχει δυο χρώματα, δηλαδή το χρώμα ενός τμήματός της διαφέρει από το χρώμα της υπόλοιπης ίριδας. Αυτό αποκαλείται «μερική ετεροχρωμία» (partial heterochromia).
Η ετεροχρωμία, είτε ολική, είτε μερική, είναι αποτέλεσμα σχετικό με την διαφορετική, πυκνότερη ή ελλιπέστερη συγκέντρωση χρωστικών ουσιών στον βυθό της ίριδας του ματιού, ή τμήματός του και οφείλεται σε γονιδιακή κληρονομικότητα, ή προκαλείται από ασθένεια ή τραυματισμό. Αυτό λοιπόν το ασυνήθιστο φαινόμενο οφείλεται σε άνισο καταμερισμό μελανίνης ή σε γενετικά αίτια όπως ο χειμερισμός, το σύνδρομο Horner ή το σύνδρομο Waardenburg. Το επηρεαζόμενο μάτι, αυτό δηλαδή με το διαφορετικό χρώμα, μπορεί να είναι υπερχρωματικό ή υποχρωματικό, δηλαδή να έχει περισσότερη συγκέντρωση μελανίνης στον βυθό της ίριδας του ματιού ή ελλιπή. Η πρώτη περίπτωση υποδεικνύει υπερπλασία των ιστών της ίριδας, ενώ η έλλειψη μελανίνης υποδεικνύει υποπλασία των ιστών.
H ετεροχρωμία δεν αφορά μόνο στον άνθρωπο, αλλά είναι ένα φαινόμενο που συμβαίνει και σε άλλα θηλαστικά. Ένα κοινό αίτιο είναι η αδρανοποίηση του Χ χρωμοσώματος των θηλυκών (X– inactivation) που μπορεί να προκαλέσει γενικότερα ετεροχρωματικά χαρακτηριστικά, όπως συμβαίνει στις γάτες καλίκο.
Ο Μ. Αλέξανδρος περιγράφεται πως διέθετε ένα γαλάζιο και ένα καφέ μάτι, εμφανίζοντας το γενικά αυτό σπάνιο στους ανθρώπους φαινόμενο της ετεροχρωμίας, όπου οι ίριδες των ματιών διαφέρουν σε χρώμα μεταξύ τους.
Κατηγορία:Μάτι
Η Διάσωση (ταινία)
Η Διάσωση (αγγλικά: The Martian) είναι αμερικανική ταινία επιστημονικής φαντασίας σε σκηνοθεσία του Ρίντλεϊ Σκοτ και σε σενάριο του Ντρου Γκόνταρντ. Βασίζεται στο μυθιστόρημα Η Διάσωση του Άντι Γουίρ.
Κεντρικός ήρωας είναι ο Μαρκ Γουάτνι (Ματ Ντέιμον), ένας αστροναύτης ο οποίος θεωρείται λανθασμένα νεκρός κατά την διάρκεια μιας καταιγίδας στον Άρη, όπου και βρίσκεται μόνος του στον αφιλόξενο πλανήτη. Η ταινία απεικονίζει τον αγώνα του για να επιβιώσει και τις προσπάθειες του υπόλοιπου πληρώματος για να τον σώσουν. Επίσης στην ταινία συμμετέχουν Τζέσικα Τσάστεϊν, Κρίστεν Γουίγκ, Τζεφ Ντάνιελς, Σον Μπιν, Τσιούετελ Έτζιοφορ, Κέιτ Μάρα, Σεμπάστιαν Σταν, Μάικλ Πένια και Άξελ Χένι.
Η ταινία έκανε πρεμιέρα στο Διεθνές Φεστιβάλ Κινηματογράφου του Τορόντο στις 11 Σεπτεμβρίου 2015, ενώ η πρεμιέρα στο Λονδίνο πραγματοποιήθηκε στις 24 Σεπτεμβρίου 2015. Η ταινία έκανε πρεμιέρα στους κινηματογράφους στο Ηνωμένο Βασίλειο στις 30 Σεπτεμβρίου 2015 και στις Ηνωμένες Πολιτείες στις 2 Οκτωβρίου 2015 σε 2D, 3D, IMAX 3D και 4DX. Έλαβε θετικές κριτικές και κέρδισε πάνω από 630 εκατομμύρια δολάρια σε όλο τον κόσμο, καθιστώντας την ταινία με τις υψηλότερες αποδοχές του Σκοτ μέχρι σήμερα, καθώς και τη 10η καλύτερη εισπρακτική ταινία του 2015. Η ταινία συμπεριλήφθηκε στην λίστα των Top Ten Films του 2015.
Υπόθεση
Κατά τη διάρκεια μιας αποστολής στον Άρη του επανδρωμένου διαστημικού σκάφους Ares III, μια ισχυρή καταιγίδα εξαπολύεται, ο αστροναύτης Μαρκ Γουάτνι (Ματ Ντέιμον) δέχεται χτύπημα από έναν δορυφόρο και το υπόλοιπο πλήρωμα τον θεωρεί νεκρό του αποφασίζουν να φύγουν. Ωστόσο, έχει επιβιώσει, αλλά είναι μόνος και με λίγους πόρους στον πλανήτη. Με πολύ λίγα μέσα, πρέπει να καταφύγει στις γνώσεις του, στην αίσθηση του χιούμορ και στο ένστικτο της επιβίωσης για να επιβιώσει και να επικοινωνήσει με τη Γη, περιμένοντας τους να διασώσουν.
Βραβεία και υποψηφιότητες
Προτάθηκε για 7 βραβεία Όσκαρ, μεταξύ των οποίων Καλύτερης Ταινίας, Καλύτερου Ηθοποιού και Καλύτερου Προσαρμοσμένου Σεναρίου, 3 Χρυσές Σφαίρες κερδίζοντας 2, Καλύτερης Μουσικής Κινηματογραφικής Ταινίας ή Κωμωδίας και Καλύτερου Ηθοποιού σε Μουσική Κινηματογραφική Ταινία ή Κωμωδία και 6 Βραβεία BAFTA. Συνολικά η ταινία έλαβε βραβεία και υποψηφιότητες, 26 Καλύτερης Ταινίας, 20 Καλύτερου Σκηνοθέτη και 19 Καλύτερου Ηθοποιού σε διάφορες οργανώσεις και ενώσεις.
Η ταινία ονομάστηκε μία από τις καλύτερες ταινίες του 2015 από πάνω από 50 κριτικούς και δημοσιεύσεις και κατέλαβε την έβδομη θέση στο Rotten Tomatoes και δέκατη τρίτη στις καλύτερες ταινίες του Metacritic το 2015.
Ο Πρόεδρος των ΗΠΑ, Μπαράκ Ομπάμα, χαρακτήρισε την ταινία ως μία από τις καλύτερες ταινίες επιστημονικής φαντασίας που είχε δει ποτέ.
Σύνδεσμοι
Κατηγορία:Ταινίες του 2015 Κατηγορία:Αμερικανικές 3D ταινίες Κατηγορία:Βρετανικές 3D ταινίες Κατηγορία:Αμερικανικές ταινίες επιστημονικής φαντασίας Κατηγορία:Βρετανικές ταινίες επιστημονικής φαντασίας Κατηγορία:Περιπέτεια επιστημονικής φαντασίας (ταινίες) Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες σχετικά με αστροναύτες Κατηγορία:Ταινίες σχετικά με τη NASA Κατηγορία:Ταινίες γυρισμένες στην Ιορδανία Κατηγορία:Ταινίες παραγωγής 20th Century Fox Κατηγορία:Αμερικανικές ταινίες επιβίωσης Κατηγορία:Αγγλόφωνες ταινίες Κατηγορία:Ταινίες της TSG Entertainment Κατηγορία:Ταινίες IMAX
Άλεν Όμιτς
Ο Άλεν Όμιτς (γεννήθηκε στις 6 Μαΐου 1992) είναι Σλοβένος επαγγελματίας καλαθοσφαιριστής της Τσεντεβίτα Ολίμπια της 1ης Αδριατικής.
Επαγγελματική σταδιοδρομία
Ο Όμιτς ξεκίνησε να παίζει επαγγελματικό μπάσκετ με την Ζλάτορογκ Λάσκο. Το 2009, υπέγραψε με τη Ζλάτορογκ και έμεινε στον σύλλογο για τρεις χρονιές μέχρι το 2012.
Στις 30 Αυγούστου 2012, ο Όμιτς υπέγραψε τετραετές συμβόλαιο με την Ουνιόν Ολίμπια.
Τον Ιούλιο του 2014, ο Όμιτς εντάχθηκε στους Μπρούκλιν Νετς για το Σάμερ Λιγκ του ΝΒΑ του 2014. Επέστρεψε στο Σάμερ Λιγκ την επόμενη χρονιά, για τους Ντένβερ Νάγκετς.
Την 1η Αυγούστου 2015, ο Όμιτς υπέγραψε διετές συμβόλαιο με την Γκραν Κανάρια. Έκανε καλή εντύπωση με την Γκραν Κανάρια από την αρχή και επιλέχθηκε στην πρώτη ομάδα του EuroCup της αγωνιστικής περιόδου.
Στις 28 Ιουνίου 2016, ο Όμιτς υπέγραψε διετές συμβόλαιο με την τουρκική Εφές Αναντολού. Στις 16 Ιανουαρίου 2017, άφησε την Εφές και υπέγραψε με την ισπανική Ουνικάχα Μάλαγα για το υπόλοιπο της χρονιάς. Τον Απρίλιο του 2017, κέρδισε το EuroCup με την Ουνικάχα αφού κέρδισε τη Βαλένθια στον τελικό.
Στις 28 Ιουλίου 2017, ο Όμιτς υπέγραψε με την ισραηλινή Χάποελ Ιερουσαλήμ για την περίοδο 2017–18. Στις 20 Ιανουαρίου 2018, άφησε τη Χάποελ και υπέγραψε με τον Ερυθρό Αστέρα για το υπόλοιπο της χρονιάς.
Στις 2 Ιανουαρίου 2019, υπέγραψε με την Ολίμπια Μιλάνο για το υπόλοιπο της αγωνιστικής περιόδου.
Στις 24 Ιουνίου 2019, υπέγραψε με τη Ζοβεντούτ Μπανταλόνα της 1ης Ισπανίας. Ο Όμιτς είχε κατά μέσο όρο 11,1 πόντους και 6,5 ριμπάουντ ανά αγώνα. Στις 11 Σεπτεμβρίου 2020, υπέγραψε με την ΖΛ Μπουργκ Μπασκέτ της 1ης Γαλλίας. Ο Όμιτς είχε μέσο όρο 11,4 πόντους, 9,0 ριμπάουντ και 1,9 ασίστ ανά παιχνίδι. Στις 23 Νοεμβρίου 2021, υπέγραψε με την Τσεντεβίτα Ολίμπια της 1ης Αδριατικής.
Διεθνής πορεία
Ο Όμιτς έκανε την πρώτη συμμετοχή του για την εθνική ομάδα της Σλοβενίας στο Παγκόσμιο Κύπελλο Καλαθοσφαίρισης της FIBA του 2014. Εκπροσώπησε επίσης τη Σλοβενία στο Ευρωπαϊκό Πρωτάθλημα Καλαθοσφαίρισης του 2015, όπου αποκλείστηκε από τη Λετονία στην φάση των 16 της διοργάνωσης.
Εξωτερικοί σύνδεσμοι
Κατηγορία:Καλαθοσφαιριστές Πρωταθλήματος Ισπανίας Κατηγορία:Σέντερ Κατηγορία:Καλαθοσφαιριστές Ζενές Λαΐκ ντε Μπουρ-αν-Μπρες Κατηγορία:Καλαθοσφαιριστές Μπανταλόνα Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Μπούντουτσνοστ Ποντγκόριτσα Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Χάποελ Ιερουσαλήμ Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές Γκραν Κανάρια Κατηγορία:Καλαθοσφαιριστές Ολύμπια Λιουμπλιάνας Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Παγκοσμίου Πρωταθλήματος 2014
Κυβέρνηση Τζόνσον
Ο Μπόρις Τζόνσον κατά την διάρκεια της πρωθυπουργίας του, σχημάτισε δύο κυβερνήσεις:
Νόβακ Ράντονιτς
Ο Νόβακ Ράντονιτς (σερβικά κυριλλικά: Новак Радонић, γεννηθείς στις 13 Μαρτίου 1826 στο Μολ και αποβιώσας στις 11 Ιουλίου 1890 στη Σρέμσκα Καμένιτσα) ήταν Σέρβος ζωγράφος και συγγραφέας. Διετέλεσε μέλος της Σερβικής Ακαδημίας Επιστημών και Τεχνών. Αποτέλεσε εκπρόσωπο του κινήματος του ρομαντισμού. Ως ζωγράφος, δημιούργησε σειρά θρησκευτικού περιεχομένου πινάκων, ιστορικού περιεχομένου με αλληγορική αξία, καθώς και πορτραίτων.
Η επαφή του με τα έργα καλλιτεχνών της Ιταλικής Αναγέννησης τον οδήγησε στην αμφισβήτηση του ταλέντου του και την εγκατάλειψη της ασχολίας του ως ζωγράφου.
Βιογραφία
Η γενέθλιος οικία του Νόβακ Ράντονιτς στο Μολ είναι, σήμερα, κατηγοριοποιημένη στον κατάλογο των πολιτισμικών μνημείων μείζονος σημασίας της Δημοκρατίας της Σερβίας (κώδικας n° SK 1145). Ο τάφος του στη Σρέμσκα Καμένιτσα αποτελεί, μαζί με εκείνον του ιατρού και ποιητή Γιοβάν Γιοβάνοβιτς Ζμάι (1833-1904), ένα από τα δύο προστατευόμενα πολιτισμικά μνημεία εντός του ορθόδοξου τμήματος του κοιμητηρίου της πόλεως (κώδικας n° SK 1587).
Ζωγραφική
μικρογραφία|centre|Ο Θάνατος του [[Μάρκο Μρνιάβτσεβιτς|Πρίγκιπα Μάρκο, 1848]]
Παραπομπές
Κατηγορία:Σέρβοι συγγραφείς Κατηγορία:Σέρβοι ζωγράφοι Κατηγορία:Μέλη της Σερβικής Ακαδημίας Επιστημών και Τεχνών
What If...? (τηλεοπτική σειρά)
Το What If...? είναι αμερικανική τηλεοπτική σειρά ανθολογίας, κινουμένων σχεδίων, την οποία δημιούργησε η Α. Σ. Μπράντλεϊ για τη συνδρομητική πλατφόρμα Disney+, και είναι βασισμένη στην ομώνυμη σειρά κόμικ των Marvel Comics. Αποτελεί την τέταρτη τηλεοπτική σειρά του Κινηματογραφικού Σύμπαντος της Marvel (MCU) παραγωγής των Marvel Studios, καθώς και την πρώτη σειρά κινουμένων σχεδίων των στούντιο. Η σειρά εξερευνά εναλλακτικές ιστορίες στο πολυσύμπαν, δείχνοντας τι θα συνέβαινε αν άλλαζε κάτι δραστικό σε κομβικές στιγμές των ταινιών του MCU. Η Μπράντλεϊ ανέλαβε ως επικεφαλής σεναριογράφος των δύο πρώτων κύκλων της σειράς, ενώ τη σκηνοθεσία ανέλαβε ο Μπράιαν Άντριους.
Στη σειρά πρωταγωνιστεί ο Τζέφρι Ράιτ στον ρόλο του Παρατηρητή, ο οποίος αφηγείται τις ιστορίες, πλαισιωμένος από αρκετούς ηθοποιούς που επαναλαμβάνουν τους ρόλους τους από ταινίες του MCU. Η ανάπτυξη της σειράς είχε αρχίσει από τα Marvel Studios από τα τέλη του 2018, με τους Μπράντλεϊ και Άντριους να συμμετέχουν ήδη στο πρότζεκτ, αλλά η επίσημη ανακοίνωση της σειράς έγινε τον Απρίλιο του 2019. Ο επικεφαλής του τμήματος ανάπτυξης των οπτικών των Marvel Studios, Ράιαν Μάινερντινγκ, βοήθησε στο να καθοριστεί το στυλ των κινουμένων σχεδίων της σειράς, το οποίο σχεδιάστηκε με τέτοιο τρόπο ώστε να αντικατοπτρίζει τις ταινίες και να αντλεί έμπνευση από κλασικούς Αμερικανούς σκιτσογράφους. Οι εταιρίες Blue Spirit, Squeeze, Flying Bark Productions και Stellar Creative Lab δημιούργησαν τα κινούμενα σχέδια του πρώτου κύκλου, με επικεφαλής της εικονογράφησης τον Στεφάν Φρανκ.
Σύνοψη
Μετά την καθιέρωση του πολυσύμπαντος στο τελευταίο επεισόδιο της σειράς Loki, η σειρά What If...? εξερευνά εναλλακτικές ιστορίες μέσα σε αυτό, δείχνοντας τι θα συνέβαινε αν άλλαζε κάτι δραστικό σε κομβικές στιγμές των ταινιών του MCU, και όλα αυτά υπό το άγρυπνο βλέμμα του Παρατηρητή. Στον δεύτερο κύκλο, μετά τον σχηματισμό των Φυλάκων του Πολυσύμπαντος, ο Παρατηρητής συνεχίζει να εξερευνά περισσότερους παράξενους κόσμους, συναντώντας νέους ήρωες και διαφυλάσσοντας την ασφάλεια του πολυσύμπαντος.
Ηθοποιοί και χαρακτήρες
Τη σειρά αφηγείται ο Τζέφρι Ράιτ έχοντας τον ρόλο του Παρατηρητή, ενός μέλους της εξωγήινης φυλής των Παρατηρητών, οι οποίοι παρακολουθούν το πολυσύμπαν. Ο ρόλος του είναι παρόμοιος με τον ρόλο του Ροντ Σέρλινγκ στη πρώτη εκδοχή της σειράς Η Ζώνη του Λυκόφωτος. Η επικεφαλής σεναριογράφος Α. Σ. Μπράντλεϊ είπε πως ο χαρακτήρας βρίσκεται «πάνω από οτιδήποτε άλλο», συγκρίνοντάς τον με τον θεατή στο βίντεο pizza rat, ο οποίος απλά παρακολουθεί χωρίς να επεμβαίνει, καθώς ο ίδιος δεν έχει «κανένα ενδιαφέρον να γίνει φίλος με το ποντίκι, να ζήσει με το ποντίκι ή να κάνει πράγματα που κάνει το ποντίκι... Αυτή είναι η σχέση του Παρατηρητή με την ανθρωπότητα». Ο εκτελεστικός παραγωγός, Μπράντ Γουίντερμπαουμ, θεώρησε πως ο τρόπος ερμηνείας του Ράιτ στην επεξήγηση του κάθε επεισοδίου απέπνεε μία αίσθηση ανθρωπιάς, ενώ η Μπράντλεϊ εξήγησε πως ο Ράιτ προσλήφθηκε επειδή η φωνή του αποτελεί μία μίξη δύναμης, χαρισματικότητας και κύρους με μία «ζεστή προσωπικότητα». Ο Ράιτ προσέγγισε τον χαρακτήρα με τον ίδιο τρόπο που θα προσέγγιζε κι έναν ρόλο live-action ταινίας, μαθαίνοντας όσα περισσότερα μπορούσε για τον Παρατηρητή, έτσι ώστε η φωνή του να αντανακλά τη «μοναδικά ισχυρή, πανταχού παρούσα και σοφή παρουσία» του χαρακτήρα. Ο Ράιτ επέλεξε να δώσει στον χαρακτήρα μία σύγχρονη αμερικανική προφορά αντί να τον κάνει να ακούγεται σαν «ένας ηλικιωμένος, μουχλιασμένος τύπος της Οξφόρδης που βρίσκεται σε αίθουσα μεσαιωνικού τύπου». Επίσης, πέρα από την έρευνά του και μελέτη του χαρακτήρα από τις εμφανίσεις του στα κόμικ, ο Ράιτ δημιουργώντας τη φωνή του Παρατηρητή άντλησε έμπνευση από τον τόνο, τα οπτικά εφέ και την εικονογράφηση της ίδιας σειράς. Το όνομα «Ουάτου», το οποίο υπάρχει στα κόμικ, δεν χρησιμοποιείται στη σειρά καθώς αυτό θα υπονοούσε πως υπάρχουν παραπάνω από ένα όντα να παρακολουθούν τα γεγονότα της σειράς, ενώ η Μπράντλεϊ ήθελε να επικεντρωθεί στην αφήγηση «του Παρατηρητή» που παρακολουθεί τους διαφορετικούς χαρακτήρες και πραγματικότητες, και το πως όλα αυτά επηρεάζουν τον ίδιο.
Σε κάθε επεισόδιο συμμετέχουν διαφορετικές εκδοχές χαρακτήρων από ταινίες του MCU, με πολλούς από τους ηθοποιούς των ταινιών να επαναλαμβάνουν τους ρόλους τους και στη σειρά. Στα δύο τελευταία επεισόδια του πρώτου κύκλου, χαρακτήρες από τα προηγούμενα επεισόδια ενώνουν τις δυνάμεις τους για να σχηματίσουν τους «Φύλακες του Πολυσύμπαντος» στους οποίους συμπεριλαμβάνονται οι Μπένεντικτ Κάμπερμπατς ως Doctor Strange, Χέιλι Άτγουελ ως Πέγκι Κάρτερ / Captain Carter, Λέικ Μπελ ως Νατάσα Ρόμανοφ/ Black Widow, Τσάντγουικ Μπόουσμαν ως Star-Lord Τ'Τσάλα, Μάικλ Μπ. Τζόρνταν ως Killmonger και Κρις Χέμσγουορθ ως Θορ. Άλλες νέες εκδοχές χαρακτήρων που επίσης επιστρέφουν για το τελευταίο επεισόδιο του πρώτου κύκλου περιλαμβάνουν τους Κερτ Ράσελ ως Ίγκο και Μπράιαν Τ. Ντιλέινι ως Πίτερ Κουίλ από το δεύτερο επεισόδιο, Τομ Χίντλστον ως Λόκι και Σάμιουελ Λ. Τζάκσον ως Νικ Φιούρι από το τρίτο επεισόδιο, Οζιόμα Ακάγκα ως Σούρι από το έκτο επεισόδιο και Τόμπι Τζόουνς ως Άρνιμ Ζόλα και Ρος Μαρκάντ ως Ultron από το όγδοο επεισόδιο. Επιπρόσθετα, οι Σίνθια ΜακΓουίλιαμς και Μικ Γουίνγκερτ επιστρέφουν για τους ρόλους τους ως Γκαμόρα και Τόνι Στάρκ/ Iron Man αντίστοιχα, από ένα επεισόδιο το οποίο ήταν προγραμματισμένο να προβληθεί στον πρώτο κύκλο και δεν προβλήθηκε, αλλά θα συμπεριληφθεί στον δεύτερο.
Εξωτερικοί σύνδεσμοι
Κατηγορία:What If...? (τηλεοπτική σειρά) Κατηγορία:Τηλεοπτικές σειρές του Disney+ Κατηγορία:Αμερικανικές τηλεοπτικές σειρές κινουμένων σχεδίων Κατηγορία:Τηλεοπτικές σειρές επιστημονικής φαντασίας κινουμένων σχεδίων Κατηγορία:Παράλληλα σύμπαντα στη μυθοπλασία Κατηγορία:Τηλεοπτικές σειρές βασισμένες σε κόμικς της Marvel Κατηγορία:Τηλεοπτικές σειρές της Τέταρτης Φάσης του Κινηματογραφικού Σύμπαντος της Marvel Κατηγορία:Τηλεοπτικές σειρές της Πέμπτης Φάσης του Κινηματογραφικού Σύμπαντος της Marvel Κατηγορία:Τηλεοπτικές σειρές της Marvel Studios
Μάρκο Ραντοβάνοβιτς
Ο Μάρκο Ραντοβάνοβιτς ( Марко Радовановић , γεννήθηκε στις 3 Απριλίου 1996) είναι Σέρβος επαγγελματίας καλαθοσφαιριστής της Τσεντεβίτα Ολίμπια της 1ης Σλοβενίας.
Πρώιμη πορεία
Ο Ραντοβάνοβιτς αναπτύχθηκε στα νεανικά τμήματα της KK Μλάντοστ Τσάτσακ. Το 2013, εντάχθηκε στην ομάδα κάτω των 18 του Ερυθρού Αστέρα. Κέρδισε την Ευρωλίγκα Νέων το 2014.
Επαγγελματική σταδιοδρομία
Τον Απρίλιο του 2014, ο Ραντοβάνοβιτς υπέγραψε τετραετές επαγγελματικό συμβόλαιο με τον Ερυθρό Αστέρα. Πριν από την περίοδο 2014-15 δόθηκε δανεικός στην ΦΜΠ όπου έπαιξε για δύο χρονιές. Το καλοκαίρι του 2016, ο Ραντοβάνοβιτς δόθηκε δανεικός στην ομάδα της γενέτειράς του Μπόρατς για την περίοδο 2016–17. Τον Ιούνιο του 2017, ο Ραντοβάνοβιτς δόθηκε δανεικός στην ΦΜΠ.
Στις 2 Ιουλίου 2021, υπέγραψε με την Τσεντεβίτα Ολίμπια της 1ης Σλοβενίας.
Πορεία στην Εθνική Ομάδα
Ο Ραντοβάνοβιτς ήταν μέλος της σερβικής ομάδας παίδων που κατέκτησε το χάλκινο μετάλλιο στο Ευρωπαϊκό Πρωτάθλημα Καλαθοσφαίρισης Παίδων της FIBA το 2012 στη Λετονία και τη Λιθουανία. Σε τέσσερα παιχνίδια στην διοργάνωση, είχε μέσο όρο 2,8 πόντους και 3,8 ριμπάουντ ανά παιχνίδι. Ο Ραντοβάνοβιτς ήταν μέλος της σερβικής ομάδας εφήβων που κέρδισε το ασημένιο μετάλλιο στο Ευρωπαϊκό Πρωτάθλημα Καλαθοσφαίρισης Εφήβων της FIBA το 2014 στο Ικόνιο της Τουρκίας. Σε εννέα παιχνίδια στην διοργάνωση, είχε μέσο όρο 5,2 πόντους, 4,2 ριμπάουντ και 0,4 ασίστ ανά αγώνα. Ο Ραντοβάνοβιτς ήταν μέλος της σερβικής ομάδας νέων ανδρών που συμμετείχε στο Ευρωπαϊκό Πρωτάθλημα Καλαθοσφαίρισης Νέων Ανδρών της FIBA το 2016 στο Ελσίνκι της Φινλανδίας. Σε εννέα παιχνίδια στην διοργάνωση, είχε μέσο όρο 4,4 πόντους, 1,4 ριμπάουντ και 0,9 ασίστ ανά παιχνίδι.
Εξωτερικοί σύνδεσμοι
Κατηγορία:Σέρβοι καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές Μπόρατς Τσάτσακ Κατηγορία:Καλαθοσφαιριστές Αδριατικής Λίγκας
Monster High
Το Monster High είναι αμερικανική διαδικτυακή και τηλεοπτική σειρά κινουμένων σχεδίων που δημιουργήθηκε από την Mattel και ξεκίνησε να προβάλλεται στις 5 Ιουλίου του 2010 στο διαδίκτυο (με webisodes), ενώ στην Ελλάδα προβλήθηκε τηλεοπτικά στο Nickelodeon και στο Smile TV. Η σειρά επινοήθηκε από τον Garrett Sander και εικονογραφήθηκε από την Kellee Riley και τον Glen Hanson.
Πλοκή
Στη σειρά πρωταγωνιστούν οι μαθήτριες ενός σχολείου, που είναι περίεργες σε εμφάνιση αλλά καλόκαρδες. Οι χαρακτήρες μοιάζουν με ήρωες από ταινίες τεράτων. Ζουν φανταστικές περιπέτειες και αναστατώνουν το σχολείο. Ένα monster είναι οποιοδήποτε πλάσμα, που συνήθως βρίσκεται σε θρύλους ή φρίκταλ φρίκης, που συχνά είναι τρομακτικό και μπορεί να προκαλέσει φόβο ή σωματική βλάβη από την εμφάνιση ή τις ενέργειές του. Στο Monster High, τα θηλυκά monsters απεικονίζονται ως χαριτωμένα, έξυπνα και όμορφα.
Χαρακτήρες
Η Frankie Stein ή Φράνκι Στάιν είναι η κόρη του Φρανκενστάιν και της νύφης του. Έχει λευκά μαλλιά με μαύρες ανταύγειες. Το αγαπημένο της χρώμα είναι το μπλε ηλεκτρίκ. Είναι ευγενική, αδέξια, καλοσυνάτη και πάντα έτοιμη για περιπέτεια. Αποτελείται από πολλά τέρατα.
Η Clawdeen Wolf ή Κλωντίν Γουλφ είναι η κόρη του Λυκανθρώπου. Έχει αυτοπεποίθηση, είναι άγρια, πιστή και προστατευτική. Και στο αρχικό franchise και στο reboot, το κύριο χρώμα της είναι το μωβ.
Η Draculaura ή Ντρακουλόρα είναι η κόρη του Δράκουλα. Σύμφωνα με το ημερολόγιο της Draculaura ονόματι School's Out diary ή School's Out, ο πατέρας της δεν είναι ο Δράκουλας (Dracula) που αναφέρεται στο βιβλίο του Μπραμ Στόκερ. Είναι χορτοφάγος, που σημαίνει ότι δεν τρώει κρέας ούτε πίνει αίμα. Στην πρώτη γενιά πριν από τη σειρά επανεκκίνησης, λιποθύμησε με την όψη και τον ήχο της λέξης "αίμα". Στο reboot του Monster High, απεικονίζεται ως κάποια που θέλει να θεωρηθεί φυσιολογική από τους ανθρώπους, και να σταματήσει να κρύβεται από αυτούς, λόγω της πτήσης των τρομοκρατών Great Fright Flight ή Great Monster Fright Flight. Μετά τον από αυτό, τα monsters κρυβόταν από τους ανθρώπους, πράγμα που προκάλεσε μοναξιά στην Draculaura. Στη Generation 2, η Draculaura εξακολουθεί να είναι χορτοφάγος, και εξακολουθεί να έχει μαύρα μαλλιά με ροζ ανταύγειες και μια ζωγραφιστή καρδιά σε στο αριστερό της μάγουλο.
Η Lagoona Blue ή Λαγκούνα Μπλου είναι η κόρη του θαλάσσιου τέρατος Gill-man, που στην σειρά ονομάζεται Wade Blue. Το όνομα Lagoona σημαίνει "λιμνοθάλασσα" στα ισπανικά, ιταλικά και ρωσικά. Το όνομά της βασίζεται στην αγγλική λέξη "lagoon", που σημαίνει "λιμνοθάλασσα". "Laguna" στα ισπανικά και τα ιταλικά σημαίνει "λιμνοθάλασσα", ενώ "blue" σημαίνει το μπλε χρώμα στα αγγλικά. Στην αγγλική έκδοση της σειράς, μιλάει με αυστραλιανή προφορά, καθώς η Lagoona απεικονίζεται ως από κάτω (Down Under) — κάτω από τη θάλασσα, δηλαδή. Η Lagoona είναι καλό, αγαπητό και αθλητικό κορίτσι, καθώς και μία από τις πιο δημοφιλείς μαθήτριες στο σχολείο. Στο αρχικό franchise, είναι ερωτευμένη με τον Gil Webber.
Η Cleo de Nile ή η Κλειώ δι Νάιλ είναι μούμια και κόρη του Ραμσή Β', και κατάγεται από την Αίγυπτο. Η Cleo απεικονίζεται ως μια διακεκομμένη ντίβα στην αρχή του πρώτου franchise, αλλά όσο περνάει ο καιρός, αυτή ωριμάζει και γίνεται πιο συμπαθητική. Στην επανεκκίνηση απεικονίζεται ως απόγονος της βασιλικής δυναστείας. Εμφανίζεται στην πρώτη ταινία reboot, με το όνομα Welcome to Monster High.
Εξωτερικοί σύνδεσμοι
Κατηγορία:Τηλεοπτικές σειρές κινουμένων σχεδίων
Ελληνική επιχείρηση της Εν Κα Βε Ντε
μικρογραφία|Δελτίο της [[Λαϊκό Κομισαριάτο Εσωτερικών Υποθέσεων|Εν Κα Βε Ντε για τη σύλληψη του Κονσταντίν Φιόντοροβιτς Τσελπάν (Константин Фёдорович Челпан), διευθυντικού στελέχους εργοστασίου στο Χάρκοβο. Συνελήφθη στις 15 Δεκεμβρίου 1937 και εκτελέστηκε. Με κόκκινη υπογράμμιση η ένδειξη πως είναι ελληνικής καταγωγής.|300x300εσ]]
Η ελληνική επιχείρηση της Εν Κα Βε Ντε (ρωσικά: Греческая Операция, μτγ. Γκρέτσεσκαγια Οπεράτσιγια, μτφ. ελληνική επιχείρηση) ή γενικότερα οι σταλινικές διώξεις εναντίον των Ελλήνων ήταν σύμφωνα με τον ιστορικό Βλάση Αγτζίδη, οργανωμένη μαζική καταδίωξη των πολιτών ελληνικής καταγωγής και Ελλήνων πολιτών που ζούσαν στη Σοβιετική Ένωση. Διετάχθη από τον Ιωσήφ Στάλιν ως τμήμα της ευρύτερης Μεγάλης Εκκαθάρισης, και τέθηκε σε εφαρμογή από το Λαϊκό Κομισαριάτο Εσωτερικών Υποθέσεων, γνωστό και ως ΛΚΕΥ ή και Εν Κα Βε Ντε (NKVD) (πρόδρομος της Κα Γκε Μπε), αρχηγός του οποίου ήταν ο Νικολάι Γιεζόφ.
Στα ελληνικά η ιστορική αυτή επιχείρηση αποδίδεται συχνά και ως πογκρόμ, ωστόσο ο όρος χρησιμοποιείται κυρίως για να υποδηλώσει βία του όχλου εναντίον άλλων πολιτών, παρά οργανωμένη καταδίωξη από αστυνομία που έχει επίσημη κατεύθυνση και διαταγές.
Το κύριο στάδιο της επιχείρησης ξεκίνησε στις 15 Δεκεμβρίου του 1937 και ολοκληρώθηκε τον Μάρτιο του 1938, ενώ σποραδικές συλλήψεις συνεχίστηκαν έως το 1950. Ειδικά αιματηρή κατέληξε να είναι η καταστολή στην περιοχή του Ντονέτσκ και στην περιοχή Κρασνοντάρ.
Ιστορία
Το πολιτικό υπόβαθρο δημιουργήθηκε με το ψήφισμα της 7ης Αυγούστου 1932, σχετικά με την προστασία της σοσιαλιστικής περιουσίας. Βάσει του ψηφίσματος αυτού, τα αντισοβιετικά στοιχεία εντός της επικρατείας της Σοβιετικής Ένωσης έπρεπε να επισημανθούν και να εξαλειφθούν, και στον κατάλογο των στοιχείων αυτών συμπεριλαμβάνονταν πρώην κουλάκοι, εγκληματίες, και άλλα αντισοβιετικά στοιχεία. Το μέτρο αυτό άρχισε να εφαρμόζεται τον Ιούνιο του 1937 σε όλες τις ομάδες οι οποίες προσδιορίζονταν ως αντισοβιετικές.
μικρογραφία|Τοποθεσία της [[Κόλυμα, στο γκουλάγκ της οποίας στάλθηκε η πλειοψηφία των Ελλήνων συλληφθέντων που δεν εκτελέστηκαν]] Σε πολλές περιπτώσεις, οι κεντρικές αρχές έστελναν διαταγές στις αστυνομικές δυνάμεις με αίτημα τη σύλληψη ενός συγκεκριμένου αριθμού Ελλήνων, χωρίς να διευκρινίζονται ονόματα πολιτών, έτσι οι συλλήψεις γίνονταν έως ότου καλυφθεί το ζητούμενο αριθμητικό σύνολο της ημέρας.
Το κείμενο της διαταγής συμπίπτει σε μεγάλο βαθμό με άλλες προηγούμενες διαταγές εις βάρος άλλων εθνικών μειονοτήτων, όπως της λετονικής (30 Νοεμβρίου 1937), της φινλανδικής, εσθονικής, ρουμανικής και άλλων. Την επόμενη ημέρα αφότου υπογράφθηκε η διαταγή (11 Δεκεμβρίου 1937), έγιναν εκλογές, και ως αποτέλεσμα υπήρξαν μερικοί πολίτες ελληνικής καταγωγής οι οποίοι έγιναν μέλη του ανώτατου σοβιέτ της ΕΣΣΔ. Ανάμεσα σε αυτούς ήταν ο Ιβάν Παπάνιν (τιμημένος ως Ήρωας της Σοβιετικής Ένωσης), Πασά Ανγκελίνα (Ηρωίδα της Σοσιαλιστικής Εργασίας), Βλαδίμηρος Κοκκινάκης (Ήρωας της Σοβιετικής Ένωσης) και άλλοι.
Στις 15 Δεκεμβρίου του 1937, ξεκίνησε το πρώτο κύμα συλλήψεων σε Γεωργία, Κριμαία, Ντόνετσκ, Οδησσό, Κρασνοντάρ, και Αζερμπαϊτζάν. Κατά την πρώτη νύκτα στο Χάρκοβο, συνελήφθησαν περισσότεροι από 30 Έλληνες, ανάμεσα τους και ο Κωνσταντίν Τσελπάν ο οποίος υπήρξε ο αρχισχεδιαστής της μηχανής του ρωσικού άρματος μάχης T-34 και είχε τιμηθεί με το βραβείο Λένιν. Κατά τις επόμενες 10 ημέρες συνελήφθησαν συνολικά 8.000 Έλληνες.μικρογραφία μικρογραφίαΣτις 31 Ιανουαρίου του 1938 εκδόθηκε νέο διάταγμα, βάσει του οποίου δινόταν η άδεια να συνεχιστεί η καταστολή των εθνικών μειονοτήτων.
Μόνο στην Ουκρανία, υπολογίζεται πως υπήρξαν 7.600 με 9.400 θύματα της ελληνικής επιχείρησης.
Η μεγάλη πλειοψηφία των συλληφθέντων εκτελούνταν και οι υπόλοιποι στέλνονταν στα γκουλάγκ. Το μεγαλύτερο στρατόπεδο συγκέντρωσης ήταν στην Κολυμά, στη ρωσική Άπω Ανατολή, όπου στάλθηκαν περίπου 2.030 Έλληνες. Περίπου 100 άτομα στάλθηκαν στο γκουλάγκ του Νορλίσκ, πάνω από 130 στα γκουλάγκ της δημοκρατίας Κόμι, πάνω από 200 στο Καζακστάν, και 60 με 80 στο Αρχάγγελσκ. Μόνο οι μισοί επέστρεψαν από τα γκουλάγκ. Τα στοιχεία της 1ης Ιανουαρίου 1939 αναφέρουν 2.030 Έλληνες, και επιπρόσθετα υπήρχαν 451 Έλληνες οι οποίοι ήταν Έλληνες πολίτες από την Ελλάδα (το 11% του συνόλου των Ελλήνων κρατουμένων). Συνολικά, το 1938 υπήρχαν περίπου 2.500 Έλληνες κρατούμενοι εκ των οποίων 600-800 πέθαναν την περίοδο 1938-1941.
Κατά την ίδια περίοδο, έγιναν ενεργές προσπάθεις από τις σοβιετικές αρχές ώστε να αποκαλυφθούν τα αντιεπαναστατικά στοιχεία, με τις έρευνες να γίνονται σε Ροστόφ επί του Ντον, Μαριούπολη, και σχεδόν όλα τα ελληνικά χωριά στο Πριαζόβ, Μπακού, Κρασνοντάρ, Ασγκαμπάτ, έξω από τη Μόσχα, ακόμα και στην περιοχή της Ιγκάρκα στη βορειοκεντρική Ρωσία. Οι δραστηριότητες αυτές περιελάμβαναν το κλείσιμο των ελληνικών σχολείων ανά την επικράτεια της ΕΣΣΔ, πολιτιστικών συλλόγων, εκδοτικών οίκων, και εφημερίδων. Ιδιαίτερα αιματηρή ήταν η καταστολή στο Κουμπάν (σημερινό Κράι Κρασνοντάρ) της νοτιοδυτικής Ρωσίας όπου το 92-94% των συλληφθέντων εκτελέστηκε.
Θύματα στελέχη του ΚΚΕ
Στη Σοβιετική Ένωση για διάφορους λόγους τη δεκαετία 1930-40 είχαν βρεθεί διάφορα στελέχη και μέλη του ΚΚΕ. Σύμφωνα με τον Βασίλη Νεφελούδη 40 περίπου στελέχη του ΚΚΕ προερχόμενα από την Ελλάδα ζούσαν στη Σοβιετική Ένωση στα τέλη του 1937. Πολλά από αυτά συνελήφθησαν, οδηγήθηκαν σε δίκη και καταδικάστηκαν σε θάνατο ως κατάσκοποι, υπονομευτές της ΕΣΣΔ, αντεπαναστατικά στοιχεία και τροτσκιστές. Οι περισσότεροι από αυτούς εκτελέστηκαν το πρώτο εξάμηνο του 1938, όπως οι Ανδρόνικος Χαϊτάς, Κώστας Ευτυχιάδης, Γιώργος Κολοζώφ, Διονύσης Πυλιώτης, Μάρκος Μαρκοβίτης, Μιχάλης Μπεζεντάκος, Αβραάμ Δερβίσογλου, Περικλής Καρασκόγιας, Ιορδάνης Ιορδανίδης κ.ά.
Αντίδραση από την Ελλάδα
Έως το 1937, ένα μεγάλο ποσοστό των ξένων υπηκόων στην ΕΣΣΔ ήταν Έλληνες, οι οποίοι ζούσαν για πολύ καιρό στην Τουρκία και Οθωμανική αυτοκρατορία (ποντιακός ελληνισμός), και με τους εκεί διωγμούς αναγκάστηκαν να καταφύγουν στη Ρωσία για να γλιτώσουν από την εθνοκάθαρση. Ωστόσο, η Ελλάδα και η ΕΣΣΔ διατηρούσαν μεταξύ τους εμπορικές συμφωνίες, τις οποίες η κυβέρνηση της Ελλάδας (κυβέρνηση Μεταξά) δεν ήθελε να διακινδυνεύσει λόγω των Ρωσοελλήνων, και αρκέστηκε μόνο σε σποραδικές επιστολές διαμαρτυρίας.
Κατόπιν η Σοβιετική Ένωση προσφέρθηκε να σταλούν στην Ελλάδα οι πολίτες ελληνικής καταγωγής, αλλά η ελληνική κυβέρνηση αρνήθηκε την προσφορά καθώς η ΕΣΣΔ αποτελούσε εστία του κομμουνισμού και δεν ήθελε να εισέλθουν στη χώρα κομμουνιστικά στοιχεία, ενώ συνέχιζε να αντιμετωπίζει οικονομικά προβλήματα από την ανταλλαγή πληθυσμών με την Τουρκία το 1923 και τη μεγάλη εισροή νέων πολιτών στην επικράτεια. Ωστόσο δέχτηκε την παλιννόστηση 10.000 προσφύγων ελληνικής καταγωγής από την ΕΣΣΔ, με τους συνολικούς αιτούντες να είναι 40.000. Η επίσημη δικαιολογία που δόθηκε ήταν πως οι ελληνικές πρεσβείες και προξενεία δεν ήταν σε θέση να εκδώσουν τόσο μεγάλο αριθμό διαβατηρίων.
Προβλήματα επαναπατρισμού στη Ρωσία
Το συνολικό πρόβλημα που προέκυψε με τον επαναπατρισμό των εκδιωχθέντων συνέχισε να είναι ανεπίλυτο, καθώς ατομικά υπήρξε αποκατάσταση αυτών που καταδιώχθηκαν, αλλά η εθνοτική ομάδα ως σύνολο δεν αποκαταστάθηκε. Από το 1993 οι Έλληνες της Ρωσίας αναζητούν πολιτική αποκατάσταση ως εθνοτική ομάδα. Κατά την περίοδο 1992-1994 αποκαταστάθηκαν Ρωσογερμανοί βάσει προεδρικού διατάγματος της Ρωσικής Ομοσπονδίας (αρ.231, 21 Φεβ. 1992), Ρωσοκορεάτες (Δούμα, αρ. 4721-1, 1 Απρ. 1993), Ρωσοφινλανδοί (Δούμα, αρ. 5229-1, 29 Ιουνίου 1993), Καρατσάι (ρωσ. κυβέρνηση, αρ. 1100, 30 Οκτ. 1993), Καλμίκοι (προεδρ. διάταγμα, αρ. 2290, 25 Δεκεμβρίου 1993), Βαλκάριοι (προεδρ. διάταγμα, αρ. 448, 3 Μαρτίου 1994).
Το 2005, ο Ιβάν Σαββίδης ως μέλος της Δούμας κατέθεσε νομοσχέδιο σχετικά με τον επαναπατρισμό των Ρώσων Ελλήνων, το οποίο πρότεινε την πολιτική αναγνώριση και ελευθερία προσδιορισμού του πληθυσμού ώστε να αναπτύξει και πάλι τον εθνοτικό του χαρακτήρα, καθώς και το δικαίωμα λήψης ρωσικής υπηκοότητας σε όσους πολίτες είχαν παράνομα απελαθεί από την ΕΣΣΔ κατά τη διάρκεια των διωγμών, ενώ παράλληλα έστειλε και επιστολή στον πρόεδρο της Ρωσίας Βλαντίμιρ Πούτιν. Η απάντηση της ρωσικής προεδρίας ανέφερε πως η απέλαση των Ελλήνων δεν έγινε ως Ρώσων Ελλήνων αλλά ως Ελλήνων πολιτών, πρώην Ελλήνων ή Ελλήνων στους οποίους είχε δοθεί ρωσική υπηκοότητα. Επιπλέον, η απέλαση δεν διενεργήθηκε τόσο από την περιοχή της Ρωσικής επικράτειας, αλλά από τις περιοχές άλλων δημοκρατιών της πρώην ΕΣΣΔ όπως η Γεωργία, Αζερμπαϊτζάν, Αρμενία, και Ουκρανία, και πως βάσει αυτών των στοιχείων, το να εγείρεται θέμα επιστροφής Ρώσων Ελλήνων στη Ρωσία φαίνεται πως είναι προβληματικό και πως δεν ευθύνεται η σύγχρονη Ρωσία για τις πράξεις της Σοβιετικής Ένωσης. Το νομοσχέδιο αποσύρθηκε λίγο καιρό έπειτα μετά από αίτηση του συντάκτη του.
Μνημείο
Το 2011 ανεγέρθηκε μνημείο προς τιμή των θυμάτων στο Μαγκαντάν της ρωσικής Άπω Ανατολής, ενώ η 15η Δεκεμβρίου, ημερομηνία έναρξης της καταδίωξης, τιμάται ως ημέρα μνήμης από την ελληνική ομογένεια.
Εξωτερικοί σύνδεσμοι
Κατηγορία:Ποντιακός Ελληνισμός Κατηγορία:Ιστορία της Σοβιετικής Ένωσης Κατηγορία:Σταλινισμός Κατηγορία:Έλληνες της Σοβιετικής Ένωσης Κατηγορία:Κομμουνισμός
Εμπάργκο κατά της Τουρκικής Δημοκρατίας της Βόρειας Κύπρου
Το διεθνές εμπάργκο κατά της Τουρκικής Δημοκρατίας της Βόρειας Κύπρου εφαρμόζεται επί του παρόντος σε αρκετές περιοχές. Το εμπάργκο υποστηρίζεται από την πολιτική των Ηνωμένων Εθνών και η εφαρμογή του από την Ευρωπαϊκή Ένωση συνάδει με την απόφαση του Ευρωπαϊκού Δικαστηρίου (ΔΕΚ) που ελήφθη το 1994. Η Τουρκική Δημοκρατία της ΤΔΒΚ, η οποία αναγνωρίζεται αποκλειστικά από την Τουρκία, υφίσταται σοβαρούς αποκλεισμούς από τη μονομερή διακήρυξη ανεξαρτησίας της το 1983, και τα εμπάργκο που προωθούνται ενεργά από μια ελληνοκυπριακή εκστρατεία. Μεταξύ των οργανισμών που αρνούνται να δεχθούν το καθεστώς της ΤΔΒΚ της τουρκοκυπριακής κοινότητας είναι η Παγκόσμια Ταχυδρομική Ένωση, η Διεθνής Οργάνωση Πολιτικής Αεροπορίας και η Διεθνής Ένωση Αεροπορικών Μεταφορών. Το οικονομικό εμπάργκο επιδεινώθηκε σημαντικά με την απόφαση του ΔΕΚ το 1994, όταν τα πιστοποιητικά τροφίμων που εκδόθηκαν από τη ΤΔΒΚ θεωρήθηκαν απαράδεκτα για την Ευρωπαϊκή Ένωση. Οι εξαγωγές και οι πτήσεις από τη ΤΔΒΚ πραγματοποιούνται μέσω της Τουρκίας, ενώ οι απευθείας πτήσεις απαγορεύονται διεθνώς. Οι Τουρκοκύπριοι αντιμετωπίζουν επίσης εμπάργκο στους τομείς του αθλητισμού και του πολιτισμού. Οι Τουρκοκυπριακές ομάδες δεν μπορούν να συμμετέχουν σε διεθνείς αγώνες, με τους Τουρκοκύπριους αθλητές να ενδέχεται να μην αγωνιστούν διεθνώς, εκτός εάν εκπροσωπούν άλλη χώρα και επίσης διεθνείς μουσικοί ή συγκροτήματα έχουν αποκλειστεί από την διεξαγωγή ορισμένων συναυλίων στη ΤΔΒΚ.
Ανάπτυξη του εμπάργκο
Μετά την οικονομική καταστροφή του νησιού από την τουρκική εισβολή στην Κύπρο το 1974, το νότιο τμήμα του έλαβε μεγάλες επιδοτήσεις από τη διεθνή κοινότητα για την ανάπτυξη της οικονομίας του. Η ΤΔΒΚ, εν τω μεταξύ, έλαβε μόνο βοήθεια από την Τουρκία και πολύ λίγη διεθνή βοήθεια. Αυτό προκάλεσε λιγότερη οικονομική ανάπτυξη σε σύγκριση με το νότιο τμήμα και οικονομική εξάρτηση από την Τουρκία. Το οικονομικό εμπάργκο εμποδίζει τις ξένες ταμειακές ροές καθώς η εξωτερική ζήτηση περιορίζεται και η χρήση ξένων αποταμιεύσεων μέσω δανεισμού και εισροών κεφαλαίου καθίσταται αδύνατη. Το εμπάργκο έχει επίσης περιορίσει τον τουριστικό τομέα.
Μέχρι το 1994, το Ηνωμένο Βασίλειο, η Γερμανία και ορισμένες άλλες ευρωπαϊκές χώρες δέχθηκαν τα τουρκοκυπριακά προϊόντα ειδών διατροφής, συμπεριλαμβανομένων των εσπεριδοειδών, να εισάγονται απευθείας. Ενώ μια συμφωνία του 1972 παραχωρούσε την πρόσβαση στην ευρωπαϊκή αγορά σε εμπορεύματα που διέπονται από την Κυπριακή Δημοκρατία, η συμφωνία ερμηνεύθηκε ως εφαρμοστέα σε ολόκληρο το νησί και το Τουρκοκυπριακό Εμπορικό Επιμελητήριο εξέδωσε πιστοποιητικά που έφεραν τα παλιά γραμματόσημα της Κύπρου, αντί εκείνου του τουρκικού ομοσπονδιακού κράτος της Κύπρου ή της ΤΔΒΚ. Το 1983, μετά τη δήλωση της ΤΔΒΚ, η Κυπριακή Δημοκρατία άλλαξε τα γραμματόσημά της και ενημέρωσε την Ευρωπαϊκή Ένωση και τα κράτη μέλη της ότι πρέπει να γίνονται δεκτά μόνο πιστοποιητικά με τα νέα γραμματόσημα που προέρχονται από έδαφος υπό τον έλεγχο της Κυπριακής Δημοκρατίας. Ωστόσο, το Συμβούλιο της Ευρώπης επανέλαβε ότι και οι δύο πλευρές θα πρέπει να επωφεληθούν εξίσου από μια τέτοια συμφωνία και τα τουρκοκυπριακά προϊόντα συνέχισαν να εισάγονται απευθείας. Το βρετανικό Υπουργείο Γεωργίας εξέδωσε μια ανακοίνωση πως «τα τουρκοκυπριακά πιστοποιητικά ήταν εξίσου καλά με τα ελληνοκυπριακά».
Το 1992, μια ομάδα Ελληνοκυπρίων παραγωγών εσπεριδοειδών μήνυσε το Υπουργείο Γεωργίας του Ηνωμένου Βασιλείου και η υπόθεση παραπέμφθηκε στο Ευρωπαϊκό Δικαστήριο. Το ΔΕΚ αποφάσισε κατά της αποδοχής τουρκοκυπριακών αγαθών, και έτσι στην πραγματικότητα επέβαλε εμπάργκο εναντίον της ΤΔΒΚ. Η απόφαση έχει επικριθεί καθώς το ΔΕΚ προχωρά πέρα ​​από το πεδίο εφαρμογής του και επιβάλλει εμπάργκο που πρέπει να επιβληθεί μόνο από τους πολιτικούς φορείς. Η απόφαση εξέθεσε επίσης τα τουρκοκυπριακά αγαθά σε πρόσθετο δασμό τουλάχιστον 14%, και τα φορτία επιστράφηκαν αμέσως από τις ευρωπαϊκές χώρες, με αποτέλεσμα να υπάρξει μεγάλη ζημιά στην τουρκοκυπριακή οικονομία.
Μετά το σχέδιο Ανάν
Μετά το Σχέδιο Ανάν για την Κύπρο, υπήρξαν υποσχέσεις από την Ευρωπαϊκή Ένωση ότι οι κυρώσεις στη ΤΔΒΚ θα μειωθούν, συμπεριλαμβανομένου του ανοίγματος των λιμένων, αλλά αυτές εμποδίστηκαν από την Κυπριακή Δημοκρατία. Οι Τουρκοκύπριοι μπορούν στην πράξη να εξάγουν στον κόσμο μέσω της Πράσινης Γραμμής, αλλά αυτό απαιτεί την έγκριση της Κυπριακής Δημοκρατίας και τη μεγάλη γραφειοκρατία, η οποία θεωρείται πρακτική από τους Τουρκοκύπριους επιχειρηματίες.
Κατά τη δεκαετία του 2000 και του 2010, παγκόσμιες επιχειρήσεις και εταιρείες έχουν ανοίξει γραφεία στη ΤΔΒΚ μέσω της Τουρκίας, η οποία θεωρήθηκε ως μια μορφή ομαλοποίησης από τους Τουρκοκύπριους. Ωστόσο, οι Τουρκοκύπριοι μπορούν να έχουν πρόσβαση στην παγκόσμια αγορά μόνο ως καταναλωτές, αλλά όχι ως παραγωγοί, και αυτή η πρόσβαση εξακολουθεί να εξαρτάται από την Τουρκία.
Μεταφορικό εμπάργκο
Η ΤΔΒΚ είναι προσβάσιμη σε διεθνείς επικοινωνίες, ταχυδρομικές υπηρεσίες και μεταφορές μόνο μέσω της Τουρκίας.
Οι Τουρκοκύπριοι έχουν ξεπεράσει εν μέρει τους περιορισμούς στα προσωπικά ταξίδια, αποκτώντας διαβατήρια που εκδίδονται από την Κυπριακή Δημοκρατία. Σύμφωνα με την Ρεμπέκα Μπράιντ, ειδική για την Κύπρο, με την ανάπτυξη των Τουρκικών Αερογραμμών και την πτώχευση της Cyprus Airways, το Ερκάν είναι πιο πολυσύχναστο από το Διεθνές Αεροδρόμιο της Λάρνακας από το 2015, αλλά εξακολουθεί να εξαρτάται από την Τουρκία.
Ωστόσο, το 2017, το αεροδρόμιο της Λάρνακας σημείωσε δραματική αύξηση των πελατών κατά 400%, ως αποτέλεσμα νέων αυστηρών μέτρων ασφαλείας που επέβαλε το Υπουργείο Μεταφορών του Ηνωμένου Βασιλείου και αμφισβήτησε την κατάσταση του αεροδρομίου, αναγκάζοντας τους επιβάτες που ταξιδεύουν μεταξύ Βρετανίας και ΤΔΒΚ να αποβιβαστούν με τις αποσκευές τους και να περάσουν από νέο έλεγχο ασφαλείας στην Τουρκία για να επιβιβαστούν σε νέο αεροσκάφος για τον τελικό προορισμό τους. Σύμφωνα με τους Τουρκοκύπριους ταξιδιωτικούς πράκτορες «οι ταξιδιώτες μετακινούνται τώρα στη Λάρνακα και θα είναι πολύ δύσκολο να τους φέρουν πίσω».
Αθλητισμός
Οι Τουρκοκύπριοι δεν μπορούν να συμμετάσχουν σε διεθνείς αθλητικούς αγώνες. Η Διεθνής Ολυμπιακή Επιτροπή απαγορεύει στους Τουρκοκύπριους να συμμετέχουν στους Ολυμπιακούς Αγώνες ως ανεξάρτητους αθλητές υπό την Ολυμπιακή σημαία, και απαιτεί από αυτούς να αγωνιστούν υπό τη σημαία μιας αναγνωρισμένης χώρας. Η Μελίζ Ρεντίφ, η πρώτη Τουρκοκύπρια που συμμετείχε στους Ολυμπιακούς Αγώνες, έπρεπε να αποκτήσει τουρκική υπηκοότητα, ενώ άλλοι ορισμένοι αθλητές αρνήθηκαν να αγωνιστούν για άλλη χώρα.
Οι Τουρκοκυπριακές ομάδες δεν μπορούν να συμμετέχουν σε διεθνείς αγώνες. Τα πρώτα χρόνια μετά την τουρκική εισβολή το 1974, οι τουρκοκυπριακές ποδοσφαιρικές ομάδες κατάφεραν να παίξουν σε διεθνείς αγώνες ενάντια σε ομάδες από χώρες όπως η Τουρκία, η Σαουδική Αραβία, η Μαλαισία, και η Λιβύη. Αυτό οφείλεται στην ανοχή που επέδειξε η FIFA με πρωτοβουλία του γραμματέα της, Χέλμουτ Κάιζερ. Ωστόσο, μετά τη διακήρυξη της ανεξαρτησίας το 1983, οι Τουρκοκυπριακές ομάδες και η εθνική ομάδα έχασαν την δυνατότητα να παίζουν σε διεθνείς αγώνες. Η εθνική ομάδα της ΤΔΒΚ ήθελε να παίξει έναν αγώνα με την τουρκική εθνική ομάδα το 1984, αλλά αυτό απορρίφθηκε από τη FIFA και η Τουρκική Ομοσπονδία Ποδοσφαίρου ενημερώθηκε ότι θα αντιμετώπιζε κυρώσεις από τη FIFA και την UEFA εάν έπαιζε με την Τουρκοκυπριακή ομάδα. Τον Ιούνιο του 1987, η Εκτελεστική Επιτροπή της FIFA απαγόρευσε ρητά κάθε επαφή μεταξύ των μελών της FIFA και της ΤΔΒΚ.
Μια τουρκική ομάδα, η ΦΚ Φενέρμπαχτσε, είχε ένα γήπεδο στη ΤΔΒΚ το 1990 και σχεδίαζε να παίξει με μια τοπική ομάδα, αλλά ο αγώνας δεν επιτράπηκε από τη FIFA, η οποία αρνήθηκε να δεχτεί την Κυπριακή Τουρκική Ποδοσφαιρική Ομοσπονδία ως μέλος. Στο Κύπελλο ELF που έλαβε χώρα στη ΤΔΒΚ το 2006, η FIFA πίεσε με επιτυχία την εθνική ομάδα του Αφγανιστάν να μην παίξει στο τουρνουά και τα μέλη της FIFA Κιργιζιστάν και Τατζικιστάν έστειλαν τις ομάδες πίσω. Μια τουρκοκυπριακή προσφορά για ένταξη στη FIFA απορρίφθηκε ξανά το 2004, μετά τα δημοψηφίσματα του Σχεδίου Ανάν. Το 2007, ένας φιλικός ποδοσφαιρικός αγώνας μεταξύ της Çetinkaya Türk SK και της Luton Town FC ακυρώθηκε μετά από ελληνοκυπριακή πίεση. Το 2014, η Τουρκική Ομοσπονδία Ποδοσφαίρου Κύπρου υπέβαλε αίτηση για ένταξη στον Σύνδεσμο Ποδοσφαίρου Κύπρου, αλλά οι συνομιλίες έφτασαν σε αδιέξοδο.
Η αθλητική απομόνωση που αντιμετωπίζει η ΤΔΒΚ δεν κοινοποιείται σε όλες τις άλλες μη αναγνωρισμένες πολιτείες, για παράδειγμα, η Transnistria έχει μια ομάδα που συμμετέχει σε διεθνείς διαγωνισμούς. Η ΤΔΒΚς έχει συμμετάσχει στο NF Board για να διευκολύνει την επίδραση της διεθνούς απομόνωσης στο ποδόσφαιρο.
Μουσικό εμπάργκο
Η Κυπριακή Δημοκρατία θεωρεί τις επιχειρήσεις που διεξάγονται στο Βορρά ως παράνομες, γεγονός που παρεμπόδισε συναυλίες διεθνών συγκροτημάτων ή τραγουδιστών. Το 2010, μια συναυλία της Τζένιφερ Λόπεζ, που είχε προγραμματιστεί να πραγματοποιηθεί στη ΤΔΒΚ, ακυρώθηκε μετά από εκτεταμένη εκστρατεία από ελληνοκυπριακές ομάδες. Η Ριάνα ακύρωσε επίσης μια συναυλία μετά από μια παρόμοια εκστρατεία. Το 2012, ο Χούλιο Ιγκλέσιας ακύρωσε μια συναυλία και έπειτα μήνυσε το ξενοδοχείο και τις τουρκοκυπριακές αρχές, ισχυριζόμενος ότι είχε παραπλανηθεί σχετικά με τη νομιμότητα της συναυλίας. Ωστόσο, οι διεθνείς συναυλίες συνεχίζονται.
Η ΤΔΒΚ δεν μπορεί να συμμετάσχει ή να υποβάλει αίτηση συμμετοχής στον Διαγωνισμό Τραγουδιού της Eurovision.
Παραπομπές
Κατηγορία:Πολιτική της Κύπρου
Αλταϊρ Χαράμπο
Η Αλταϊρ Χαράμπο (Altaír Jarabo, γεννημένη ως Αλταϊρ Χαράμπο Γκαρσία Altaír Jarabo García, 7 Αυγούστου 1986 -) είναι Μεξικανή ηθοποιός και fashion model.
Φιλμογραφία
Τηλενουβέλες
Τηλεόραση
Μοναστήρι Αγίας Μαρίνας (Λάνγκα)
Το Μοναστήρι της Αγίας Μαρίνας (Manastiri i Shën Marenës) είναι μοναστήρι πλησίον της Λάνγκα, στο Νομό Κορυτσάς, στην Αλβανία, αφιερωμένο στη Μαρίνα τη Μοναχή και ανεγερθέν κατά τη διάρκεια του 17ου αιώνα. Είναι χαρακτηρισμένο ως Πολιτισμικό Μνημείο της Αλβανίας.
Αλταϊρ Χαράμπο
Φιλμογραφία
Θέατρο
Μοναστήρι Αγίας Μαρίνας (Λάνγκα)
Περιγραφή
Η εκκλησία αποτελεί μικρού μεγέθους κτίριο με συνολικό μήκος, περίπου, 12 μέτρων. Το ιερό είναι χωρισμένο από το κεντρικό κλίτος μέσω ξυλόγλυπτου εικονοστασίου. Το σύνολο του εσωτερικού της εκκλησίας είναι διακοσμημένο με χρονολογούμενες από τον 18ο αιώνα τοιχογραφίες φιλοτεχνημένες από τον Κοστάντιν Σπαταράκου.
Αλταϊρ Χαράμπο
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί θεάτρου Κατηγορία:Μεξικανοί μοντέλα
Μοναστήρι Αγίας Μαρίνας (Λάνγκα)
Παραπομπές
Κατηγορία:Εκκλησίες του 14ου αιώνα Κατηγορία:Πολιτισμικά Μνημεία της Αλβανίας Κατηγορία:Πόγραδετς
ΟΥΕΦΑ Γιουρόπα Λιγκ 2016–17
Το  είναι η 46η σεζόν της 2ης μεγαλύτερης ευρωπαϊκής διοργάνωσης ποδοσφαίρου ανδρών με διοργανώτρια την ΟΥΕΦΑ, και η 8η σεζόν από τότε που μετονομάστηκε από UEFA Cup σε UEFA Europa League. Ο τελικός της διοργάνωσης διεξήχθη στο Friends Arena που βρίσκεται στη Σόλνα της Σουηδίας. Ο πρωταθλητής θα προκρίθει απευθείας στους ομίλους του ΟΥΕΦΑ Τσάμπιονς Λιγκ της επόμενης περιόδου. Η Σεβίλλη έχει κατακτήσει τους 3 τελευταίους τίτλους.
Κατάταξη ομοσπονδιών
Για το ΟΥΕΦΑ Τσάμπιονς Λιγκ 2016–17 οι ομοσπονδίες κατανεμήθηκαν με βάση την επίδοσή τους σε Ευρωπαϊκές διοργανώσεις από την περίοδο 2010–11 έως και την περίοδο 2014–15.
Ομάδες
Οι ετικέτες στις παρενθέσεις δείχνουν τη μέθοδο πρόκρισης κάθε ομάδας στον θεσμό:
Ημερομηνίες κληρώσεων και αγώνων
Ο προγραμματισμός της διοργάνωσης είναι ο ακόλουθος :
Μερικά παιχνίδια στην προκριματική φάση, στη φάση των ομίλων και στη νοκ άουτ φάση ενδεχομένως να διεξαχθούν Τρίτη ή Τετάρτη, αντί Πέμπτης.
Προκριματικοί γύροι
Στην προκριματική φάση και στη φάση των play-off, οι ομάδες χωρίζονται σε ισχυρές και αδύναμες με βάση την κατάταξη της ΟΥΕΦΑ για το 2016. Ομάδες από την ίδια χώρα δεν μπορούν να τεθούν αντιμέτωπες σε αυτές τις φάσεις.